דורית שילה

דורית שילה (נולדה דורית שוילי ב-27 באוגוסט 1969) היא מתרגמת, סופרת, עורכת, מבקרת, וחוקרת ספרות ישראלית. ב-12 באוגוסט 2020, הוענקה לשילה אזרחות צרפתית עבור "תרומתה להפצת התרבות הצרפתית בישראל".

ביוגרפיה 
שילה היא ילידת תל אביב. אמה נולדה בבוקרשט להורים ניצולי שואה ואביה נולד בירושלים בשכונת שיח ג'ארח למשפחה ממוצא סורי וגרוזיני. כשהייתה בת עשר שינו הוריה את שם משפחתם משוילי לשילה. שילה בוגרת בית הספר תיכון חדש במגמת היסטוריה וקולנוע. את שירותה הצבאי עשתה בחיל החינוך כצלמת ועורכת סרטי וידאו. ב-1996 הייתה ממקימי הארגון ההומניטרי "אקיליבר" - ישראל, שהפך שנתיים לאחר מכן לארגון לתת. ניהלה את הנסיעה ההומניטרית הראשונה של הארגון לקרואטיה בתום מלחמת האזרחים ביוגוסלביה לשעבר. בין השנים 1996–2011 התגוררה בצרפת, כתבה שם את עבודת הדוקטורט שלה ולימדה באוניברסיטאות שונות, בהן אקול נורמל סופרייר בליון.

לשילה תואר ראשון בהיסטוריה כללית מאוניברסיטת תל אביב, תואר שני בהיסטוריה מודרנית מאוניברסיטת הסורבון ותואר דוקטור בספרות (בהצטיינות יתרה) מאוניברסיטת אינלקו שבפריז.

כיום משמשת כמתרגמת של שגרירות צרפת בישראל, מרצה לספרות צרפתית ולתרגום בתוכנית לתרבות צרפת באוניברסיטת תל אביב ובמכון הצרפתי בתל אביב, וחברת סגל באוניברסיטת הקיץ לשפות עתיקות של אוניברסיטת לוזאן, המתקיימת כל שנה באוניברסיטה הבינלאומית בוונציה. שילה מלמדת שם עברית מקראית ותרגום.

בשנת 2017 הקימה עם חברותיה לקבוצת "תיקון" את המוסך, כתב עת מקוון לספרות. שילה חברה בהנהלת עמותת כתב העת לספרות הו!.

יצירתה 
סיפורים פרי עטה ראו אור בכתבי עת ספרותיים כגון "הו!", "מעבורת", "פטל", "אלכסון". ספר הביכורים שלה, "אחרי הספירה", ראה אור בשנת 2020 בהוצאת פרדס וזכה לתמיכת קרן רבינוביץ לאמנויות תל אביב ומשרד התרבות, ולפרס קרן י.ל. גולדברג לתרבות וספרות לספר ביכורים. "אחרי הספירה" גם זכה בפרס ספר הפרוזה הישראלי ע״ש ז׳קלין כהנוב לשנת 2023, מטעם המכון למחשבה ישראלית.

שילה כתבה לאורך השנים ביקורות ספרות ומסות וערכה ראיונות עם אנשי ספרות מעל בימות שונות, ביניהן מוסף "ספרים" של עיתון "הארץ", "ידיעות אחרונות", כתב העת "הו!" "עיתון 77" ו"המוסך".

בשנת 2017 ראה אור תרגומה לספר "חיבוק גדול" מאת רומן גארי (אמיל אז'אר) בהוצאת עם עובד.

בספטמבר 2023 ראה אור תרגומה לרב המכר "להתראות שם למעלה" מאת פייר למטר בהוצאת בבל.

חיים אישיים
שילה היא בת זוגו של הפילוסוף תדהר ניר ומתגוררת ביפו.

פעילות חברתית 
ב-1996 הייתה ממקימי הארגון ההומניטרי "אקיליבר" - ישראל, שהפך שנתיים לאחר מכן לארגון לתת. ניהלה את הנסיעה ההומניטרית הראשונה של הארגון לקרואטיה בתום מלחמת האזרחים ביוגוסלביה לשעבר.

בין השנים 2015-2018, לימדה עברית בהתנדבות ילדים של מבקשי מקלט בדרום תל אביב, במסגרת פעילותה של עמותת אליפלט - אזרחים למען ילדי פליטים.

במאי 2021, בעקבות המהומות בישראל והמצור שהוטל על ערים מעורבות בימי מבצע שומר חומות, אירגנה שילה מבצע קניות נרחב ברחוב יפת ביפו על מנת לתמוך בבתי המסחר המקומיים. במהלך ימי המבצע, הקימה שילה מערך משלוחים מיפו לתל אביב ונאספו 10,000 שקלים לקניית מוצרי יסוד אשר נתרמו לעמותות רווחה.

מכתביה 
 
 דורית שילה, מחשבות בעקבות "האירוע" מאת אנני ארנו, כלת פרס נובל לספרות לשנת 2022, המוסך, אתר הספרייה הלאומית, 13 באוקטובר 2022
 דורית שילה, פרק מתוך רומן בכתובים, המוסך, אתר הספרייה הלאומית, 21 באוקטובר 2021.
 "הזר", סיפור מאת דורית שילה, מאזניים, מרץ 2021.
 .
 מאקו, הסיפור "המשאיות של אברמוביץ'" מתוך "אחרי הספירה", 28 בפברואר 2020.
 אלכסון, הסיפור "נובמבר", מאת דורית שילה, 1 בפברואר 2018.
 , פורסם לראשונה בכתב העת "הו!", גיליון 15.
 "הסיפור הקצר מאריך ימים", מסה מאת דורית שילה, עיתון 77, גיליון 6–375, מאי-יוני 2014

קישורים חיצוניים 

 .
 .

ראיונות 
 גואל פינטו מראיין את דורית שילה על הספר "להתראות שם למעלה", בתוכנית "גם כן תרבות", כאן תרבות, 12 בספטמבר 2023.
 דפנה לוי, ראיון אישי עם דורית שילה בפודקאסט ״על החיים ועל המוות״, 23 בספטמבר 2022.
 תמר מור סלע, "אם אישה לא רוצה להביא ילדים לעולם, עיזבו אותה בשקט", ריאיון עם דורית שילה, לאישה, 25 ביוני 2020.

ליסה פרץ משוחחת עם דורית שילה, הסכת בכאן תרבות, 4 באוקטובר 2020.
"ראש בראש", ריאיון באתר "עברית", על הספר "אחרי הספירה".
ריאיון עם גואל פינטו על "המוסך", "גם כן תרבות", החל מדקה 1:06:57, 28 באוגוסט 2018.
שאלון המתרגמים בבלוג "קורא בספרים", על תרגום הספר "חיבוק גדול", מאת רומן גארי, 21 בנובמבר 2017.
 
 .

ביקורות 
 עמרי הרצוג, על "אחרי הספירה", הארץ, מוסף ספרים, 12 באוגוסט 2020
 יוני לבנה, על "אחרי הספירה", ידיעות אחרונות, 6 באפריל 2020
 שלומציון קינן, על "אחרי הספירה", מאזניים, גיליון 04, אוגוסט 2020
 .
 מיכל בן-נפתלי, החירות הקומית של דורית שילה, על הספר "אחרי הספירה", אודות, 2 בנובמבר 2020.
 רבקה מיכאלי, על "חיבוק גדול", רדיו ללא הפסקה, 21 בנובמבר 2017.

הערות שוליים

מתרגמות ישראליות
מתרגמים ישראלים
סופרות ישראליות
סופרים ישראלים
בוגרות תיכון חדש
בוגרי תיכון חדש
בוגרות אוניברסיטת תל אביב
בוגרי אוניברסיטת תל אביב
בוגרות אוניברסיטת פריז
בוגרי אוניברסיטת פריז
חוקרות ספרות ישראליות
חוקרי ספרות ישראלים
מבקרות ספרות ישראליות
מבקרי ספרות ישראלים
עורכות ספרותיות ישראליות
חיילי חיל החינוך והנוער
יפו: אישים
סופרות כותבות עברית
סופרים כותבי עברית
ישראליות שנולדו ב-1969
ישראלים שנולדו ב-1969